Title: ประกาศกรมการจัดหางาน เรื่อง กำหนดแบบคำขอและแบบหนังสือรับรองเป็นองค์กรผู้ส่งคนหางานไปทำงานในต่างประเทศ ตามระบบโครงการฝึกงานและฝึกปฏิบัติงานทางด้านเทคนิค

ประกาศกรมการจัดหางาน

ประกาศกรมการจัดหางาน
เรื่อง
กำหนดแบบคำขอและแบบหนังสือรับรองเป็นองค์กร
ผู้ส่งคนหางานไปทำงานในต่างประเทศ
ตามระบบโครงการฝึกงาน
และฝึกปฏิบัติงานทางด้านเทคนิค[๑]

เพื่อให้การขอและการออกหนังสือรับรองเป็นองค์กรผู้ส่งตามระเบียบกระทรวงแรงงานและสวัสดิการสังคม
ว่าด้วยการขออนุญาตและการอนุญาตรับสมัครคนหางานเพื่อส่งไปทำงานในต่างประเทศ
ตามระบบโครงการฝึกงานและฝึกปฏิบัติงานทางด้านเทคนิค พ.ศ. ๒๕๔๒ เป็นไปด้วยความเรียบร้อย
อธิบดีกรมการจัดหางานจึงออกประกาศไว้ ดังต่อไปนี้

ข้อ ๑ 
ผู้รับอนุญาตจัดหางานเพื่อไปทำงานในต่างประเทศที่ประสงค์จะขอรับหนังสือรับรองให้เป็นองค์กรผู้ส่งคนหางานไปทำงานต่างประเทศตามระบบโครงการฝึกงานและฝึกปฏิบัติงานด้านเทคนิค
หรือในระบบอื่นที่มีลักษณะคล้ายคลึงกันให้ยื่นคำขอ ณ กองตรวจและคุ้มครองคนหางาน
กรมการจัดหางาน

ข้อ ๒ 
แบบคำขอหนังสือรับรองเป็นองค์กรผู้ส่งให้ใช้ตามแบบท้ายประกาศนี้

ข้อ ๓ 
แบบหนังสือรับรองเป็นองค์กรผู้ส่งให้ใช้ตามแบบท้ายประกาศนี้

ทั้งนี้ ตั้งแต่วันที่ ๒๒ มิถุนายน ๒๕๔๒ เป็นต้นไป

ประกาศ ณ วันที่ ๑๖ กรกฎาคม พ.ศ. ๒๕๔๒
สมชาย  วัฒนา
อธิบดีกรมการจัดหางาน

[เอกสารแนบท้าย]

๑. คำขอหนังสือรับรองเป็นองค์กรส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิค
๒.
หนังสือรับรองให้เป็นองค์กรผู้ส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิค
(ฉบับภาษาไทยและภาษาต่างประเทศ)

(ดูข้อมูลจากภาพกฎหมาย)

อัมพิกา/แก้ไข
๓ มิถุนายน ๒๕๔๕

โชติกานต์/ปรับปรุง
๒๔ พฤษภาคม ๒๕๖๐

[๑]
ราชกิจจุเบกษา เล่ม
๑๑๖/ตอนพิเศษ ๕ ง/หน้า ๑๐/๙ กันยายน ๒๕๔๒